ब्राजील से 81 यात्रियों को लेकर कोलंबिया आ रहा चार्टर विमान मेडलिन हवाई अड्डे पर उतरने से पहले ही बाहरी पहाड़ी क्षेत्र में दुर्घटनाग्रस्त हो गया। विमान यात्रियों में ब्राजील फुटबॉल क्लब के खिलाड़ी भी शामिल थे। यह टीम कोलंबिया में एक क्षेत्रीय टूर्नामेंट खेलने जा रही थी। हादसे के बाद 25 शव निकाले जा चुके हैं। छह लोगों के जीवित बचने के समाचार हैं जिनमें तीन फुटबॉल खिलाड़ी, टीम के साथ चल रहा एक पत्रकार और दो चालक दल के सदस्य शामिल हैं।